URIZAR KARETXE (EH Bildu, 2014-10-09):
Eskerrik asko.
Bukaeratik hastearren, benetan, kezkatzen hasita nengoen Sémperren adierazpenetan gizarte modernoa ez zuela ateratzen.
Egiten duen diskurtso bakoitzean gizarte modernoa ateratzen du, azkeneko momentuan atera du, baina, PP bada Espainiako gizarte modeloaren eredu, benetan, nik uste dut espainiarren gehiengoak ez duela nahi.
Beno, momentu honetan, gehiengoaren kalkulua erabiliaz, PPek, nahi duen Espainia modernoa lantzen du, nahi duen Espainia modernoa inposatzen du, orduan, PPtik gizarte modernoari buruz hitz egitea eta PPk gehiengoaren kalkulua beste batzuei aurpegiratzea, tiene beno.
Sémper jauna, hona etortzen zaren bakoitzean, beno, torticero hitza 28 aldiz erabili duzu, ematen du, beste batzuk erabiltzen duguna dena nahasia dela eta zuk erabiltzen duzuna dena garbia.
Baina gauza bat esango dizut, errealitatea ez da aldatzen ukazioak daudelako. Eskubideak ez dira ezabatzen ukazioak daudelako. Eta ukazioak hor egon arren, gu hona etorriko gara, eskubidea daukagulako eta hori erabiltzeko borondatea eta konpromisoa daukagulako.
Legea eta demokrazia. Legea, demokraziaren gainetik. Demokrazia, legean oinarrituta. Ez, ez. Legea, demokrazian oinarritua egon behar da.
Eta Eskoziako kasuak ondo erakusten digun moduan, borondate politikoa dagoenean, legeak aldatzen dira, zeren eta gehiengo demokratikoak errespetatzen dira, zilegitasuna onartzen da. Edo eta Cameronen gobernuaren demokrazia falta zuk kritikatuko duzu? Agian bai, ezta? Baina, nik uste dut zure argudioak bere pisuarekin soilik jausten dira.
Eta Mendia andrea, guk ez diogu sekula bizkarrik ematen gai sozialei. Baina zein gai soziali ematen diogu bizkarra guk? EH Bilduri lekzioak emango dizkiozue sozialisten aldetik justizia sozialaren helburua bilatze orduan? Guk ez diogu ezta gai sozial bateri bizkarra ematen.
Orduan, ateratzen direnean, hor egoten gara. Batzutan adosten dugu eta beste batzuetan ez. Baina gure atzetik, gure bila ez zarete etortzen, zeren jakin badakizue gu hor gaudela gaiak defenditzen, batzuetan zuek baino harago, baita ere.
Beste gauza bat da gai honetan, gai honi bai egiten diozuela zuek ihes. Gai honi bai egiten diozue ihes eta gai hau ateratzen den bakoitzean deseroso sentitzen zarete.
Gehiengoak ez omen dauka proiektuak aurrera eramateko zilegitasuna. Gehiengoak ez dauka, gutxiengoak bai? Orduan, zeren hori da zuek planteatzen duzuen alternatiba. Herri honetako gehiengoak ez badauka, ondorioz, gutxiengoak dauka. Hori da zuen alternatiba.
Kritika batzuk bota dituzu, Kataluniako galdera eta beste xehetasun batzuen inguruan, eztabaida falta egotzi diozu Kataluniako prozesuari. Eztabaida falta, nork? Adostasun borondate falta, nork? Kataluniako gizarteak? Kataluniako erakundeak?
Kataluniako sozialistak, gero eta gehiagok, nik uste zuk baino argiago daukatela nork ez daukan borondate hori, nork ez duen nahi adostasunetara iritsi eta hauteskundeetako emaitzak ikustea besterik ez dago.
Bere burua sozialistatzat daukaten gero eta gehiago esaten du erabakitze eskubidea mahai gainean dagoela eta erabakitzeko eskubidea eskubide bat dela eta beraiek ere nahi dutela, sozialista gero eta gehiago.
Nik kasu bietan uste dut benetan demokraziari beldur asko diozuela, galdetzeari beldur asko diozuela eta kasu konkretu honetan gainera ez da loteslea, galdera soil bat da. Bai, baina bi edo hiru izan daitezke, negoziatzeko aukera dago. Zergatik ez?
Asuntoa da galderari beldurra eta gizarteak esango dioenari beldurra. Loteslea, izan dezala.